paragraph_text: Otkrila je i poveznicu između malteške industrije mrežnoga kockanja i mreže organizirana kriminala u zemlji koja je prodavala putovnice i druge osobne isprave te za svoje djelovanje primala i novac od azerbajdžanske vlade, uglavnom putem mrežnih uplata. Tijekom 2016. i 2017. godine objavila je nizove prijepiski, zapisnika i dokaza o umiješanosti brojnih malteških političara u kriminalne radnje, a brojna njezina otkrića objavljena su i u sklopu Panamskih dokumenata.